José Manuel Prieto: "La Setmana Santa de Gandia no només aporta en l'àmbit social, també és un gran generador d'oportunitats"
26 juny 2024

## José Manuel Prieto: "La Setmana Santa de Gandia no només aporta en l'àmbit social, també és un gran generador d'oportunitats"26 juny 2024Última actualització: 26 juny 2024

![](../gestion/img/5ed11ff3a35cebcf09492e6c132a3b07580565b72c8134bfa16dd6c254fcb81d.jpg)  
  

La Casa de la Cultura va acollir ahir l'acte d'obertura del **X Congrés Setmana Santa Gandia**. La trobada va comptar amb la presència del **Bisbe Emèrit de Huelva, José Vilaplana**; **el Vicari Episcopal, Francisco Revert**; **l'Abat de la Insigne Col·legiata de Gandia, Ángel Saneugenio**; **representants de la Setmana Santa gandiana encapçalats pel seu president, Emili Ripoll i la Madrina de la Setmana Santa 2024, Gloria Fernández**, així com assemblearis i representants municipals encapçalats per l’**alcalde de Gandia José Manuel Prieto, i el regidor delegat de la Setmana Santa, Miguel Ángel Picornell**.  
  
La primera autoritat municipal es va dirigir als presents per agrair-los el treball constant que fan malgrat les dificultats que s'han travessat durant els últims anys arran de la pandèmia i la invasió d'Ucraïna. Tot i aquests contratemps, Prieto ha afirmat que la Setmana Santa viu el millor moment després d'haver estat declarat Festa d'Interès Turístic Nacional i continua fent una tasca solidària molt destacable amb els més necessitats. _"La Setmana Santa ompli de vida Gandia amb nombroses activitats i, el més important, amb acció social fent de la nostra Gandia una ciutat més inclusiva i integradora cada dia. Gràcies, per unir forces per ajudar les persones més desafavorides"_.  
  
Una altra de les fites que ha destacat en la seua intervenció ha estat la compra el mes de novembre passat i adequació del nou Espai Museístic de la Setmana Santa al carrer Sant Rafael. Un espai cèntric i accessible amb facilitats per a l'entrada i l'eixida de les imatges, i proper a l'inici de l'itinerari de la processó del Divendres Sant. Un local que reuneix perfectament les condicions d'amplitud i altura de sostre per allotjar sense problemes la seua rica i variada imatgeria. _"Junts, ja estem en el camí de dotar la Setmana Santa gandienca d'un espai definitiu per poder dipositar les seues andes i per a la museïtzació del seu extraordinari patrimoni artístic i cultural. Crec, sincerament, que havíem de fer aquest salt qualitatiu per posar en valor la magnífica i rica col·lecció expositiva que té"_, ha declarat l'alcalde qui ha conclòs la seua intervenció reafirmant el suport del govern municipal a la Setmana Santa afirmant que _"sou un col·lectiu que aporta molt a la nostra ciutat. No només en l'aspecte social, també pel que fa a la generació d'oportunitats"_.

[Twittear](https://twitter.com/share)